Zasebna zdravstvena ambulanta Vera Rupel, dr.med.

Graščinska cesta 11

3312 Prebold

Informacijski pooblaščenec

Zaloška 59

1000 Ljubljana

Zadeva: Odgovor na »Poziv za podajo pisnega pojasnila, dokumentacije in izjav« y dne 04.07.2018 številka 0613-194/2018/3

Dne 10.05.2018 je bila izročena zdravstvena kartoteka Cvetki Zupan, Graščinska cesta 29 Prebold, zaradi verbalnega napada name. Verbalni napadi se vrstijo že nekaj let in sicer vsakič, ko se gospa ne strinja z mojo odločitvijo glede nujnosti napotnice za obravnavo njenih zdravstvenih problemov.

Do tega dne je gospa glasno izražala svoje negodovanje samo pri meni v ordinaciji. Dne10.05.2018, ko je zapustila ordinacijo in pustila vrata odprta, je v prostoru kjer se nahaja medicinski tehnik nadaljevala z vpitjem in me obtoževala za krivično obravnavo napotitve na sekundarni nivo. Kričala je, da je napotitev v primerjavi z drugo pacientko nepravična, kar ne drži.

Njeno vpitje so slišali pacienti v čakalnici, saj imamo vedno odprta vrata med sobo v kateri je medicinski tehnik in čakalnico. Ker gospe nisem uspela pomiriti in ker je zlorabljala mojo potrpežljivost in tolerantnost, ter vznemirjala paciente v čakalnici, sem ji povedala, da lahko odnese svojo )zdravstveno) kartoteko k drugemu izvajalcu, če ni zadovoljna z nami. Odgovorila mi je »Pa bom!«.

Medicinski tehnik Vid Križnik ji je izročil zdravstveno kartoteko zapakirano v kuverto in na mestu kjer je zalepljena kuverta večkrat ožigosal z žigom naše ambulante. Pred prevzemom jo je prosil naj se podpiše v knjigo (za beleženje za posojanje dokumentacije pacientom za kopiranje), da je prejela zdravstveno kartoteko.

Zapakirano kartoteko v ožigosani kuverti ji je izročil medicinski tehnik Vid Križnik, Vransko 67, Vransko, ki je redno zaposlen v ambulanti.

Po nasvetu pravnice ZZZS OE Celje sem pacientki s povratnico poslala pisni predlog za prekinitev izbire zdravnika v naši ambulanti. Pacientka na predlog ni odgovorila, vendar se je opredelila pri drugem zdravniku.

V Preboldu, 08.07.2018 Vera Rupel, dr.med.

Priloge:

* kopija uradnega zaznamka z dne 10.05.2018
* kopija zahteve za prvo obravnavo kršitev pacientovih pravic
* kopija pritožbe, ki jo je posredoval ZZZS
* kopija odgovora zastopnice pacientovih pravic
* kopija odgovora na zahtevo za prvo obravnavo kršitev pacientovih pravic
* kopija zapisnika o inšpekcijskem pregledu zdravstvenega inšpektorata RS
* kopija dopisa pacientki, ki vsebuje predlog o prekinitvi izbire zdravnika s povratnico